Ledarált, bezsákolt iratokról tett közzé fotókat a Facebook-oldalán Budai Lóránt, Jászberény vasárnap megválasztott új polgármestere. A képeket az Alfahír vette észre. Budai 14 szavazattal kapott többet, mint a települést 2010 óta vezető Szabó Tamás. A fideszes politikus csütörtökön megóvta az eredményt ezért lehet, hogy új választás lesz a településen.

Megismételhetik a polgármester-választást Jászberényben A választási bizottság szerint a szavazás alatti egyes események „olyan mértékben tették aggályossá a választási eredményt”, amelyet csak egy új szavazással lehet orvosolni.

Ám úgy tűnik, hogy a Fidesz nem biztos abban, hogy november 10-én valóban új választás lesz Jászberényben, ezt jelezheti az iratmegsemmisítés. A leadarált papírokkal tömött zsákokon a Jászberényi Vagyonkezelő és Városüzemeltető Nonprofit Zrt. (JVV) logója látható.

Budai egyébként videóüzenetben időhúzásnak nevezte a Fidesz által kezdeményezett eljárásokat.

Kiemelt kép: Facebook